Goeie reën van Oktober in vooruitsig - KLK
Goeie reën van Oktober in vooruitsig
Hoewel goeie somerreën van Oktober af voorspel word wat die droogte se wurggreep op die Vrystaat en Noord-Kaap kan verlig, sal die geldelike gevolge van die droogte wat as die ergste in 30 jaar beskryf word, nog lank neem om te herstel. Prof. Johan Willemse, bekende landbou-ekonoom, sê die El Niño-verskynsel wat vir die droogte verantwoordelik is, is aan die wyk en 'n normale La Niña-fase, wanneer die boere 'n natter somer kan verwag, word ingewag. Hy sê reënvalsyfers was die afgelope vyf jaar laer as die normale reënval oor Sentraal-Suid-Afrika.
"Damme behoort egter eers teen die einde van die jaar weer te begin vol raak, mits dit in Oktober, November en Desember bonormaal reën." Willemse sê boere se geldelike reserwes is uitgeput. "Veeboere sal eers normaal kan diere produseer wanneer weiding herstel het en dit sal nie voor November of Desember gebeur nie." Hy sê ook dat waterbeperkings op boere wag wat langs die Oranjerivier boer . Hulle sal nie dieselfde hoeveelheid aanplanting soos normaalweg kan doen nie.
PreviousPrevious post:Goeie reën van Oktober in vooruitsigNextNext post:Coming months a challenging time for livestock farmers